title: 2004/318/EZ: Odluka Komisije od 30. ožujka 2004. o prilagodbi Odluke 2001/672/EZ u pogledu ljetne ispaše na određenim područjima Slovenije zbog pristupanja Češke Republike, Estonije, Cipra, Latvije, Litve, Mađarske, Malte, Poljske, Slovenije i Slovačke (priopćena pod brojem dokumenta C(2004) 1022)  Tekst značajan za EGP

text:
               03/Sv. 036

               HR

               Službeni list Europske unije

               186

         32004D0318

               L 102/71

               SLUŽBENI LIST EUROPSKE UNIJE

               30.03.2004.

      ODLUKA KOMISIJE

   od 30. ožujka 2004.
   o prilagodbi Odluke 2001/672/EZ u pogledu ljetne ispaše na određenim područjima Slovenije zbog pristupanja Češke Republike, Estonije, Cipra, Latvije, Litve, Mađarske, Malte, Poljske, Slovenije i Slovačke
   (priopćena pod brojem dokumenta C(2004) 1022)
   (Tekst značajan za EGP)
   (2004/318/EZ)
   KOMISIJA EUROPSKIH ZAJEDNICA,
   uzimajući u obzir Ugovor o pristupanju Europskoj uniji Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike, a posebno njegov članak 2. stavak 3.,
   uzimajući u obzir Akt o pristupanju Češke Republike, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov članak 57. stavak 2.,
   budući da:

               (1)

               Za određene akte koje donosi Komisija, a koji ostaju na snazi nakon 1. svibnja 2004. te zahtijevaju prilagodbu zbog pristupanja, potrebne prilagodbe nisu bile predviđene u Aktu o pristupanju, posebno u njegovom Prilogu II. Te prilagodbe treba usvojiti prije pristupanja kako bi se primjenjivale od dana pristupanja.

               (2)

               Slovenija je zatražila primjenu posebnih pravila od dana pristupanja koja vrijede za kretanje goveda kada se premjeste na ljetnu ispašu u planinska područja kako je utvrđeno u Odluci Komisije 2001/672/EZ (1).

               (3)

               Opravdano je sukladno tome uzeti u obzir zahtjev Slovenije i Odluku 2001/672/EZ na odgovarajući način izmijeniti,

         DONIJELA JE OVU ODLUKU:
   Članak 1.
   U Prilogu Odluci 2001/672/EZ, dodaje se tekst iz Priloga ovoj Odluci.
   Članak 2.
   Ova Odluka primjenjuje se, podložno i od dana stupanja na snagu Ugovora o pristupanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike.
   Članak 3.
   Ova je Odluka upućena državama članicama.

      Sastavljeno u Bruxellesu 30. ožujka 2004.

            Za Komisiju

         David BYRNE

            Član Komisije

      (1)  SL L 235, 4.9.2001., str. 23.
   PRILOG

                  „SLOVENIJA

                  POMURSKA REGIJA

                  Ljutomer, Ormož

                  PODRAVSKA REGIJA

                  Lenart, Ptuj, Slovenska Bistrica, Maribor, Pesnica, Ruše

                  KOROŠKA REGIJA

                  Dravograd, Radlje ob Dravi, Ravne na Koroškem, Slovenj Gradec

                  SAVINJSKA REGIJA

                  Celje, Laško, Mozirje, Šentjur pri Celju, Slovenske Konjice, Šmarje pri Jelšah, Velenje, Žalec

                  ZASAVSKA REGIJA

                  Hrastnik, Trbovlje, Zagorje ob Savi

                  SPODNJE POSAVSKA REGIJA

                  Brežice, Sevnica

                  JUGOVZHODNA SLOVENIJA

                  Črnomelj, Kočevje, Metlika, Novo Mesto, Ribnica, Trebnje

                  OSREDJESLOVENSKA REGIJA

                  Domžale, Grosuplje, Kamnik, Litija, Ljubljana, Logatec

                  GORENJSKA REGIJA

                  Jesenice, Kranj, Radovljica, Škofja Loka, Tržič

                  NOTRANJSKO-KRAŠKA REGIJA

                  Cerknica, Ilirska Bistrica, Postojna

                  GORIŠKA REGIJA

                  Ajdovščina, Idrija, Nova Gorica, Tolmin

                  OBALNO KRAŠKA REGIJA

                  Izola/Isola, Koper, Piran, Sežana”


Odluka Komisije od 24/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6953 - BAIN CAPITAL INVESTORS / GOLDEN GATE CAPITAL / BMC SOFTWARE) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 25/08/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8107 - CVC / AR PACKAGING) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 03/08/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8081 - TRITON / VOITH INDUSTRIAL SERVICES) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/818/EZ: Odluka Komisije od 6. studenoga 2009. o izmjeni odluka 2005/692/EZ, 2005/731/EZ, 2005/734/EZ i 2007/25/EZ vezano uz influencu ptica s obzirom na razdoblje njihove primjene (priopćena pod brojem dokumenta C(2009) 8454)  Tekst značajan za EGP

text:
               03/Sv. 52

               HR

               Službeni list Europske unije

               177

         32009D0818

               L 291/27

               SLUŽBENI LIST EUROPSKE UNIJE

         ODLUKA KOMISIJE
   od 6. studenoga 2009.
   o izmjeni odluka 2005/692/EZ, 2005/731/EZ, 2005/734/EZ i 2007/25/EZ vezano uz influencu ptica s obzirom na razdoblje njihove primjene
   (priopćena pod brojem dokumenta C(2009) 8454)
   (Tekst značajan za EGP)
   (2009/818/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 10. stavak 4.,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (2), a posebno njezin članak 18. stavak 7.,
   uzimajući u obzir Direktivu 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (3), a posebno njezin članak 22. stavak 6.,
   uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (4), a posebno njezin članak 18.,
   budući da:

               (1)

               Komisija je donijela nekoliko zaštitnih mjera vezano uz influencu ptica nakon izbijanja te bolesti u jugoistočnoj Aziji koje je počelo u prosincu 2003., a čiji je uzročnik visoko patogeni virus influence ptica podtipa H5N1.

               (2)

               Te su mjere utvrđene posebno u Odluci Komisije 2005/692/EZ od 6. listopada 2005. o određenim zaštitnim mjerama u vezi s influencom ptica u nekoliko trećih zemalja (5), u Odluci Komisije 2005/731/EZ od 17. listopada 2005. o utvrđivanju dodatnih uvjeta za nadzor influence ptica kod slobodnoživućih ptica (6), u Odluci Komisije 2005/734/EZ od 19. listopada 2005. o utvrđivanju biosigurnosnih mjera za smanjenje rizika od prijenosa visoko patogene influence ptica koju uzrokuje virus influence A podtipa H5N1 sa slobodnoživućih ptica na perad i druge ptice koje žive u zatočeništvu, te o uspostavi sustava za rano otkrivanje u područjima od posebnog rizika (7) i u Odluci Komisije 2007/25/EZ od 22. prosinca 2006. o određenim zaštitnim mjerama u vezi s influencom ptica i kretanjem ptica-kućnih ljubimaca koje ulaze u Zajednicu sa svojim vlasnicima (8).

               (3)

               Odlukom Komisije 2009/6/EZ od 17. prosinca 2008. o izmjeni odluka 2005/692/EZ, 2005/731/EZ, 2005/734/EZ i 2007/25/EZ u vezi s influencom ptica vezano uz razdoblje njihove primjene (9), produljena je primjena te tri Odluke do 31. prosinca 2009.

               (4)

               I nadalje dolazi do izbijanja visoko patogene influence ptica podtipa H5N1 kod peradi i slobodnoživućih ptica, a blizak kontakt ljudi sa zaraženim pticama i nadalje dovodi do zaraza tom bolesti kod ljudi u trećim zemljama, koje su ponekad smrtnog ishoda. Dakle, i dalje ostaje rizik da se bolest proširi iz trećih zemalja u države članice.

               (5)

               Zato je, osim ograničenja izravne opasnosti koju uzrokuje uvoz peradi, proizvodi peradi i ptica-kućnih ljubimaca, primjereno raspolagati biosigurnosnim mjerama za smanjenje rizika od prijenosa visoko patogene influence ptica koju uzrokuje virus influence A podtipa H5N1 sa slobodnoživućih ptica na perad i druge ptice koje žive u zatočeništvu, te imati na raspolaganju sustav ranog otkrivanja u područjima koja su posebno izložena opasnosti.

               (6)

               Zato je potrebno i dalje imati na raspolaganju mjere utvrđene u odlukama 2005/692/EZ, 2005/731/EZ, 2005/734/EZ i 2007/25/EZ kako bi se smanjio rizik od prijenosa te bolesti.

               (7)

               Razdoblje primjene tih Odluka trebalo bi produljiti do 31. prosinca 2010.

               (8)

               Odluke 2005/692/EZ, 2005/731/EZ, 2005/734/EZ i 2007/25/EZ trebalo bi stoga na odgovarajući način izmijeniti.

               (9)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U članku 7. Odluke 2005/692/EZ datum „31. prosinca 2009.” zamjenjuje se s „31. prosinca 2010.”.
   Članak 2.
   U članku 4. Odluke 2005/731/EZ datum „31. prosinca 2009.” zamjenjuje se s „31. prosinca 2010.”.
   Članak 3.
   U članku 4. Odluke 2005/734/EZ datum „31. prosinca 2009.” zamjenjuje se s „31. prosinca 2010.”.
   Članak 4.
   U članku 6. Odluke 2007/25/EZ datum „31. prosinca 2009.” zamjenjuje se s „31. prosinca 2010.”.
   Članak 5.
   Države članice odmah poduzimaju mjere potrebne za usklađivanje s odredbama ove Odluke i objavljuju ih. One o tome odmah obavješćuju Komisiju.
   Članak 6.
   Ova je Odluka upućena državama članicama.

      Sastavljeno u Bruxellesu 6. studenoga 2009.

            Za Komisiju

         Androulla VASSILIOU

            Članica Komisije

      (1)  SL L 224, 18.8.1990., str. 29.

      (2)  SL L 268, 24.9.1991., str. 56.

      (3)  SL L 24, 30.1.1998., str. 9.

      (4)  SL L 146, 13.6.2003., str. 1.

      (5)  SL L 263, 8.10.2005., str. 20.

      (6)  SL L 274, 20.10.2005., str. 93.

      (7)  SL L 274, 20.10.2005., str. 105.

      (8)  SL L 8, 13.1.2007., str. 29.

      (9)  SL L 4, 8.1.2009., str. 15.


Odluka Komisije od 22/03/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7874 - WARBURG PINCUS / GENERAL ATLANTIC / UNICREDIT / PIONEER US) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 11/01/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7870 - FONDO STRATEGICO ITALIANO / ENI / SAIPEM) prema Uredbi Vijeća (EZ) No 139/2004 (Vjerodostojan je samo tekst na talijanskom jeziku)


Odluka Komisije od 14/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8071 - GOLDMAN SACHS / CONTINENTAL BAKERIES) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 98/184/EZ: Odluka Komisije od 25. veljače 1998. o upitniku za izradu izvješća država članica o provedbi Direktive Vijeća 94/67/EZ o spaljivanju opasnog otpada (provedba Direktive Vijeća 91/692/EEZ)  Tekst značajan za EGP

text:
               15/Sv. 32

               HR

               Službeni list Europske unije

               28

         31998D0184

               L 067/48

               SLUŽBENI LIST EUROPSKE UNIJE

         ODLUKA KOMISIJE
   od 25. veljače 1998.
   o upitniku za izradu izvješća država članica o provedbi Direktive Vijeća 94/67/EZ o spaljivanju opasnog otpada
   (provedba Direktive Vijeća 91/692/EEZ)
   (Tekst značajan za EGP)
   (98/184/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/692/EEZ od 23. prosinca 1991. o standardiziranju i racionaliziranju izvješća o provedbi određenih direktiva koje se odnose na okoliš (1), a posebno članke 5. i 6.,
   uzimajući u obzir Direktivu Vijeća 94/67/EZ o spaljivanju opasnog otpada (2),
   budući da članak 17. Direktive 94/67/EZ zahtijeva da države članice izvješćuju o provedbi ove Direktive u skladu s člankom 5. Direktive Vijeća 91/692/EEZ;
   budući da se to izvješće mora temeljiti na upitniku ili nacrtu koji Komisija izrađuje u skladu s postupkom određenim člankom 6. Direktive 91/692/EEZ;
   budući da će prvo izvješće obuhvaćati razdoblje od 1998. do kraja 2000.;
   budući da su mjere predviđene ovom Odlukom u skladu s mišljenjem Odbora osnovanog u skladu s člankom 6. gore navedene Direktive,
   DONIJELA JE OVU ODLUKU:
   Članak 1.
   Usvaja se upitnik priložen ovoj Odluci koji se odnosi na Direktivu Vijeća 94/67/EZ o spaljivanju opasnog otpada.
   Članak 2.
   Države članice koriste ovaj upitnik kao temelj za izradu izvješća koje podnose Komisiji prema članku 5. Direktive Vijeća 91/692/EEZ i članku 17. Direktive Vijeća 94/67/EZ.
   Članak 3.
   Ova je Odluka upućena državama članicama.

      Sastavljeno u Bruxellesu 25. veljače 1998.

            Za Komisiju

         Ritt BJERREGAARD

            Članica Komisije

      (1)  SL L 377, 31.12.1991., str. 48.

      (2)  SL L 365, 31.12.1994., str. 34.
   PRILOG

      UPITNIK

      za izradu izvješća država članica o prijenosu i provedbi Direktive 94/67/EZ o spaljivanju opasnog otpada

   Potrebno je navesti informacije koje su već dostavljene Komisiji.
   I.   PRENOŠENJE U NACIONALNO PRAVO

               (a)

               Jesu li Komisiji dostavljeni podaci o zakonima i drugim propisima koji su doneseni u svrhu usklađivanja s Direktivom?
               (Da/Ne)

               (b)

               Ako je odgovor na (a) „Ne”, navedite razloge.

         II.   PROVEDBA DIREKTIVE

               (a)

               Koje su mjere općenito poduzete u skladu s člankom 3. stavkom 1. kako bi se spriječilo onečišćenje okoliša koje proizlazi iz izgradnje, opremanja i rada postrojenja za spaljivanje?

               (b)

               Ako su navedeni podaci raspoloživi, navedite broj dozvola koje su izdane u skladu s člankom 3. stavkom 1. i povezanim radnim kapacitetima.

               (a)

               Koji su zahtjevi općenito uvedeni sukladno članku 3. stavku 4. za izdavanje dozvola za suspaljivanje?

               (b)

               Jesu li izuzeća od postotka koji zahtijeva članak 3. stavak 3. odobrena u razdoblju od 6 mjeseci nakon početka rada u skladu s člankom 3. stavkom 4.?
               (Da/Ne)

               (c)

               Ako je odgovor na (b) „Da”, navedite razloge.

               (d)

               Ako su dotični podaci raspoloživi, navedite broj dozvola i ukupnu odobrenu količinu otpada koji je suspaljen u skladu s člankom 3. stavkom 3.

         3.   Koje su mjere općenito poduzete u skladu s člankom 4. kako bi se javnosti osigurao pristup informacijama iz ovog članka?

               (a)

               Koje su mjere općenito poduzete u skladu s člankom 5. kako bi se spriječili ili smanjili negativni učinci koje dostava i prihvat otpada imaju na okoliš?

               (b)

               Ako je moguće, navedite broj izuzeća od stavaka 2. i 3. članka 5. koji su odobreni u skladu s člankom 5. stavkom 4.

               (a)

               Jesu li u skladu s člankom 6. stavkom 4. odobreni neki drugi uvjeti osim onih koji su utvrđeni člankom 6. stavkom 2.?
               (Da/Ne)

               (b)

               Ako je odgovor na (a) „Da”, navedite detaljne podatke o broju slučajeva i za svaki navedite odobrene uvjete kao i rezultate izvršenih provjera.

               (c)

               Koje su mjere općenito poduzete za potrebe usklađivanja s člankom 6. stavkom 3.?

               (d)

               Koje su mjere općenito poduzete u skladu s člankom 6. stavkom 6. kako bi se osiguralo da emisije ne prouzroče značajnu razinu prizemnog onečišćenja zraka?

               (a)

               Koje su mjere općenito poduzete za potrebe usklađivanja sa zahtjevima koji su utvrđeni člankom 6. stavkom 5. i člankom 7. stavkom 1. i 2.?

               (b)

               Koje su mjere poduzete u skladu s člankom 12. stavkom 2. u pogledu maksimalno dopuštenih vremenskih razdoblja za prekid rada, poremećaje ili kvarove u sustavu obrade otpadnih voda ili mjernim uređajima, kao i u pogledu neodgodivog informiranja nadležnih tijela, u skladu s člankom 12. stavkom 1., ako dođe do prekoračenja graničnih vrijednosti emisije koje su utvrđene člankom 6. stavkom 5. i člankom 7. stavcima 1. i 2?

               (c)

               Jesu li nacionalnim propisima određene granične vrijednosti za onečišćujuće tvari, osim onih koje su utvrđena člankom 7.?
               (Da/Ne)

               (d)

               Ako je odgovor na (c) „Da”, detaljno opišite razloge i navedite vrijednost emisije za svaku onečišćujuću tvar.

               (e)

               Koje su mjere poduzete u pogledu utvrđivanja odgovarajućih graničnih ili okvirnih vrijednosti emisije u skladu s člankom 7. stavkom 4.

         7.   Koje su mjere općenito poduzete kako bi se smanjilo ispuštanje otpadnih voda u skladu s člankom 8.?

               (a)

               Koje su mjere općenito poduzete u skladu s člankom 9. kako bi se osigurala usklađenost s direktivama 75/442/EEZ i 91/689/EEZ?

               (b)

               Ako su navedeni podaci raspoloživi, navedite da li se toplina koja nastaje spaljivanjem oporabljuje, način oporabe i učinkovitost.

         9.   Koje su mjere općenito poduzete kako bi se osigurala usklađenost s mjernim zahtjevima u skladu s člankom 10., uključujući i zahtjeve iz Priloga III.?
   10.   Vezano uz članak 13. stavak 2. navedite broj primljenih obavijesti o potpunom zatvaranju postrojenja, uključujući i kapacitet spaljivanja, broj sati i razdoblje rada.


title: 2008/661/EZ: Odluka Komisije od 1. kolovoza 2008. o izmjeni Odluke 2007/182/EZ o pretraživanju spongiformne encefalopatije jelena (priopćena pod brojem dokumenta C (2008) 3986)  Tekst značajan za EGP

text:
               03/Sv. 52

               HR

               Službeni list Europske unije

               55

         32008D0661

               L 215/8

               SLUŽBENI LIST EUROPSKE UNIJE

         ODLUKA KOMISIJE
   od 1. kolovoza 2008.
   o izmjeni Odluke 2007/182/EZ o pretraživanju spongiformne encefalopatije jelena
   (priopćena pod brojem dokumenta C (2008) 3986)
   (Tekst značajan za EGP)
   (2008/661/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje pojave, suzbijanje i iskorjenjivanje određenih transmisivnih spongiformnih encefalopatija (1), a posebno njezin članak 6. stavak 1.,
   budući da:

               (1)

               Uredbom (EZ) br. 999/2001 utvrđuju se pravila za sprečavanje pojave, suzbijanje i iskorjenjivanje transmisivnih encefalopatija (TSE) kod životinja.

               (2)

               Spongiformna encefalopatija je TSE koja pogađa cervide i raširena je u Sjevernoj Americi, ali do danas nije nikada bila prijavljena u Zajednici.

               (3)

               Odluka Komisije 2007/182/EZ od 19. ožujka 2007. o pretraživanju spongiformne encefalopatije jelena (2) donesena je na temelju mišljenja koje je objavila Europska agencija za sigurnost hrane (EFSA) u kojem se preporučuje ciljano nadziranje cervida u Zajednici.

               (4)

               Odlukom 2007/182/EZ utvrđuju se pravila za pretraživanje radi otkrivanja spongiformne encefalopatije jelena koje se mora provoditi u skladu s određenim minimalnim zahtjevima. Njome se predviđa da države članice moraju završiti svoja pretraživanja najkasnije do kraja lovne sezone 2007.

               (5)

               Na temelju preliminarnih godišnjih izvješća koje je Komisija primila do danas od država članica u skladu s Odlukom 2007/182/EZ, proizlazi da neke države članice nisu imale dovoljno vremena za postizanje ciljnog broja uzoraka kako je propisano tom Odlukom.

               (6)

               Kako bi EFSA mogla izraditi statistički pouzdanu analizu podataka iz pretraživanja, potrebno je dotičnim državama članicama dati više vremena za postizanje ciljeva iz Odluke 2007/182/EZ. Stoga je primjereno odgoditi datum završetka pretraživanja za dodatno razdoblje od jedne godine.

               (7)

               Odluku 2007/182/EZ treba, stoga, na odgovarajući način izmijeniti.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2007/182/EZ mijenja se kako slijedi:

               1.

               u članku 3. stavku 2. godina „2007.” zamjenjuje se s „2008.”;

               2.

               u točki 2. Priloga IV. dodaje se sljedeći stavak:
               „Izvješće za 2008. uključuje rezultate iz lovne sezone 2008., čak i ako su neki uzorci uzeti u 2009.”

         Članak 2.
   Ova je Odluka upućena državama članicama.

      Sastavljeno u Bruxellesu 1. kolovoza 2008.

            Za Komisiju

         Androulla VASSILIOU

            Članica Komisije

      (1)  SL L 147, 31.5.2001., str. 1. Uredba kako je zadnje izmijenjena Uredbom Komisije (EZ) br. 571/2008 (SL L 161, 20.6.2008., str. 4.).

      (2)  SL L 84, 24.3.2007., str. 37.


Odluka Komisije od 29/04/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7204 - ROTHESAY LIFE / METLIFE ASSURANCE) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2006/704/EZ: Odluka Komisije od 20. listopada 2006. o ograničenom objavljivanju upućivanja na normu EN 848-3:1999 „Sigurnost strojeva za obradu drva - Jednostrane glodalice s rotirajućim alatom - 3. dio: Numerički kontrolirane (NC) bušilice i glodalice” u skladu s Direktivom 98/37/EZ Europskog parlamenta i Vijeća (priopćena pod brojem dokumenta C(2006) 4901)  Tekst značajan za EGP

text:
               13/Sv. 055

               HR

               Službeni list Europske unije

               124

         32006D0704

               L 291/35

               SLUŽBENI LIST EUROPSKE UNIJE

               20.10.2006.

      ODLUKA KOMISIJE

   od 20. listopada 2006.
   o ograničenom objavljivanju upućivanja na normu EN 848-3:1999 „Sigurnost strojeva za obradu drva - Jednostrane glodalice s rotirajućim alatom - 3. dio: Numerički kontrolirane (NC) bušilice i glodalice” u skladu s Direktivom 98/37/EZ Europskog parlamenta i Vijeća
   (priopćena pod brojem dokumenta C(2006) 4901)
   (Tekst značajan za EGP)
   (2006/704/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/37/EZ Europskog parlamenta i Vijeća od 22. lipnja 1998. o usklađivanju zakonodavstava država članica u odnosu na strojeve (1), a posebno njezin članak 6. stavak 1.,
   uzimajući u obzir mišljenje Stalnog odbora koji je osnovan u skladu s člankom 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa i pravila u vezi s uslugama informatičkog društva (2),
   budući da:

               (1)

               Kada nacionalna norma koja prenosi usklađenu normu, na koju se upućuje kroz objavljivanje u Službenom listu Europske unije, pokriva jedan ili više temeljnih zahtjeva zdravlja i sigurnosti utvrđenih u Prilogu I. Direktivi 98/37/EZ, za stroj koji je izrađen u skladu s tom normom se pretpostavlja da udovoljava dotičnim temeljnim zahtjevima.

               (2)

               Upućivanje na normu EN 848-3:1999 u vezi sa sigurnošću strojeva za obradu drva, koju je donio Europski odbor za normizaciju (CEN) 1. srpnja 1999. objavljeno je u Službenom listu Europske unije
                   (3).

               (3)

               Nakon što je Švedska podnijela formalni prigovor, Komisija je Odlukom 2002/1002/EZ (4) odlučila ne povući upućivanje na normu EN 848-3:1999 iz Službenog lista Europske unije. Stoga je norma EN 848-3:1999 nastavila sadržavati pretpostavku o usklađenosti s temeljnim zahtjevima sigurnosti koji su utvrđeni u Direktivi 98/37/EZ.

               (4)

               U odnosu na formalni prigovor koji je podnijela Švedska, Komisija je ovlastila Europsku organizaciju za normizaciju (CEN) da izmijeni normu EN 848-3:1999 do 1. siječnja 2005. kako bi se obratila posebna pozornost na rizik od izlijetanja komadića i na postavljanje zaštitnih elemenata koji pružaju veću zaštitu.

               (5)

               U skladu s člankom 6. stavkom 1. Direktive 98/37/EZ, Njemačka je 28. srpnja 2005. podnijela formalni prigovor u vezi s normom EN 848-3:1999.

               (6)

               Nakon preispitivanja norme EN 848-3:1999 Komisija je utvrdila da ona ne ispunjava temeljne zahtjeve zdravlja i sigurnosti 1.1.2.(a) (Načela integracije sigurnosti), 1.3.2. (Rizik od loma pri obradi), 1.3.3. (Rizici od pada ili izlijetanja predmeta) i 1.4.1. (Opći zahtjevi zaštite i zaštitnih uređaja) priloga I. Direktivi 98/37/EZ. Specifikacije norme EN 848-3:1999 u odredbi 5.2.7.1.2. alineji (b) stavcima 1. do 6., u vezi s karakteristikama i izboru materijala za zaštitne zavjese, posebno trakaste zavjese, nisu prikladne za sprečavanje predvidivog izlijetanja dijelova alata.

               (7)

               CEN još nije izmijenio normu EN 848-3:1999, kako je zahtijevano mandatom za normizaciju br. 311 koji mu je dodijeljen s obzirom na Direktivu 98/37/EZ.

               (8)

               Do izmjene norme EN 848-3:1999, u interesu zaštite i pravne sigurnosti, objavljivanje upućivanja na normu EN 848-3:1999 u Službenom listu Europske unije treba stoga biti popraćeno prikladnim upozorenjem. Države članice trebaju dodati jednako upozorenje u svojim nacionalnim normama koje prenose normu EN 848-3:1999.

               (9)

               U skladu s gore navedenim, upućivanje na normu EN 848-3:1999 treba stoga na odgovarajući način zamijeniti,

         DONIJELA JE OVU ODLUKU:
   Članak 1.
   Objavljivanje upućivanja na normu EN 848-3:1999 „Sigurnost strojeva za obradu drva - Jednostrane glodalice s rotirajućim alatom - 3. dio: Numerički kontrolirane (NC) bušilice i glodalice”u Službenom listu Europske unije zamjenjuje se tekstom koji je utvrđen u Prilogu.
   Članak 2.
   Kada, u skladu s člankom 5. stavkom 2. Direktive 98/37/EZ, države članice objavljuju upućivanje na nacionalnu normu koja prenosi usklađenu normu EN 848-3:1999, one u toj objavi dodaju upozorenje jednako onom koje je utvrđenu u Prilogu ovoj Odluci.
   Članak 3.
   Ova je Odluka upućena državama članicama.

      Sastavljeno u Bruxellesu 20. listopada 2006.

            Za Komisiju

         Günter VERHEUGEN

            Potpredsjednik

      (1)  SL L 207, 23.7.1998., str. 1. Direktiva kako je izmijenjena Direktivom 98/79/EZ (SL L 331, 7.12.1998., str. 1.).

      (2)  SL L 204, 21.7.1998., str. 37. Direktiva kako je zadnje izmijenjena Aktom o pristupanju iz 2003.

      (3)  SL C 110, 15.4.2000., str. 38.

      (4)  SL L 349, 24.12.2002., str. 103.
   PRILOG

      „(Objavljivanje naziva i upućivanja na usklađene norme u okviru Direktive)

                  ESO (1)

                  Upućivanje i naziv usklađene norme (i referentnog dokumenta)

                  Prvo objavljivanje u SL

                  Upućivanje na zamijenjenu normu

                  Datum prestanka pretpostavke o usklađenosti zamijenjene norme Bilješka 1

                  CEN

                  EN 848-3:1999
                  Sigurnost strojeva za obradu drva — Jednostrane glodalice s rotirajućim alatom — 3. dio: Numerički kontrolirane (NC) bušilice i glodalice

                  15.4.2000.

                  —

                  Upozorenje: S obzirom na karakteristike i izbor materijala za zaštitne zavjese, posebno trakaste zavjese, ovo objavljivanje se ne tiče stavka 5.2.7.1.2. alineje (b). točaka 1. do 6. ove norme, čija primjena ne sadrži pretpostavku usklađenosti s temeljnim zahtjevima zdravlja i sigurnosti 1.3.2., 1.3.3. i 1.4.1. Priloga I. Direktivi 98/37EZ u vezi s temeljnim zahtjevom zdravlja i sigurnosti 1.1.2. (a) tog Priloga.

                  Bilješka 1.

                  Općenito, datum prestanka pretpostavke usklađenosti bit će datum povlačenja („dow”), koji utvrđuje Europska organizacija za normizaciju, ali korisnicima ovih normi skreće se pozornost na činjenicu da u određenim izuzetnim slučajevima može biti drukčije.

                  Bilješka 2.1.

                  Nova (ili izmijenjena) norma ima isto područje primjene kao i zamijenjena norma. Na utvrđeni datum, zamijenjena norma prestaje sadržavati pretpostavku usklađenosti s temeljnim zahtjevima direktive.

                  Bilješka 3.

                  U slučaju izmjena, norma na koju se upućuje je EN CCCCC:YYYY, njezine prethodne izmjene, ako ih ima, i nova, navedena izmjena. Zamijenjena norma (stupac 3.) stoga sadrži EN CCCCC:YYYY i njezine prethodne izmjene, ako ih ima, ali bez nove navedene izmjene. Na utvrđeni datum, zamijenjena norma prestaje sadržavati pretpostavku usklađenosti s temeljnim zahtjevima Direktive.

                  Bilješka 4.

                  Pretpostavka usklađenosti za proizvod postiže se usklađivanjem sa zahtjevima 1. dijela i odgovarajućim 2. dijelom onda kada je 2. dio također na popisu u SL u okviru Direktive 98/37/EZ.

         Napomena:

                  —

                  Svi podaci u vezi s raspoloživošću normi mogu se dobiti ili od Europskih organizacija za normizaciju ili od nacionalnih normirnih tijela, čiji je popis priložen Direktivi 98/34/EZ (2) Europskog parlamenta i Vijeća kako je izmijenjena Direktivom 98/48/EZ (3)”.

                  —

                  Objavljivanje upućivanja u Službenom listu Europske unije ne podrazumijeva da su norme raspoložive u svim jezicima Zajednice.

                  —

                  Ovaj popis zamjenjuje sve prethodne popise objavljene u Službenom listu Europske unije. Komisija jamči ažuriranje ovog popisa.

            Više podataka o usklađenim normama na internetu na http://europa.eu.int/comm/enterprise/newapproach/standardization/harmstds/

      (1)  ESO: Europska organizacija za normizaciju:

               —

               CEN: rue de Stassart 36, B-1050 Brussels, Tel. (32-2) 550 08 11; fax (32-2) 550 08 19 (http://www.cenorm.be),

               —

               CENELEC: rue de Stassart 35, B-1050 Brussels, Tel. (32-2) 519 68 71; fax (32-2) 519 69 19 (http://www.cenelec.org),

               —

               ETSI: 650, route des Lucioles, F-06921 Sophia Antipolis, Tel. (33) 492 94 42 00; fax (33) 493 65 47 16 (http://www.etsi.org).

      (2)  SL L 204, 21.7.1998., str. 37.

      (3)  SL L 217, 5.8.1998., str. 18.


Odluka Komisije od 09/01/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7467 - MITSUBISHI HEAVY INDUSTRIES / MITSUBISHI CORPORATION / MHI COMPRESSOR INTERNATIONAL) prema Uredbi Vijeća (EZ) br. 139/2004 (Samo je engleski tekst vjerodostojan)


title: 96/577/EZ: Odluka Komisije od 24. lipnja 1996. o postupku za potvrđivanje sukladnosti građevnih proizvoda na temelju članka 20. stavka 2. Direktive Vijeća 89/106/EEZ u pogledu učvršćenih protupožarnih sustava  Tekst značajan za EGP

text:
               13/Sv. 051

               HR

               Službeni list Europske unije

               22

         31996D0577

               L 254/44

               SLUŽBENI LIST EUROPSKE UNIJE

               24.06.1996.

      ODLUKA KOMISIJE

   od 24. lipnja 1996.
   o postupku za potvrđivanje sukladnosti građevnih proizvoda na temelju članka 20. stavka 2. Direktive Vijeća 89/106/EEZ u pogledu učvršćenih protupožarnih sustava
   (Tekst značajan za EGP)
   (96/577/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora izabrati između dva postupka za potvrđivanje sukladnosti, na temelju članka 13. stavka 3. Direktive 89/106/EEZ, onaj „najmanje zahtjevan postupak koji je u skladu sa sigurnošću”; budući da to znači da je potrebno odlučiti je li postojanje nadzornog sustava tvorničke proizvodnje, za dani proizvod ili obitelj proizvoda, pod odgovornošću proizvođača potreban i dovoljan uvjet za potvrđivanje sukladnosti ili se zahtijeva intervencija ovlaštenog tijela za izdavanje potvrda zbog razloga povezanih sa zadovoljavanjem kriterija utvrđenih u članku 13. stavku 4.;
   budući da se člankom 13. stavkom 4. zahtijeva da time utvrđeni postupak mora biti naznačen u nalozima i tehničkim specifikacijama; budući da je stoga poželjno definirati pojam proizvoda ili obitelji proizvoda tako kako se koristi u nalozima i tehničkim specifikacijama;
   budući da su dva postupka u članku 13. stavku 3. detaljno opisana u Prilogu III. Direktivi 89/106/EEZ; budući da je potrebno jasno odrediti metode uz pomoć kojih bi se ta dva postupka morala provesti pozivanjem na Prilog III. za svaki proizvod ili obitelj proizvoda jer Prilog III. daje prednost određenim sustavima;
   budući da postupak iz točke (a) članka 13. stavka 3. odgovara sustavima utvrđenim u prvoj mogućnosti bez neprekidnog nadzora, te drugoj i trećoj mogućnosti točke ii. odjeljka 2. Priloga III. i postupak iz točke (b) članka 13. stavka 3. odgovara sustavima utvrđenim u točki i. odjeljka 2. Priloga III., te u prvoj mogućnosti s neprekidnim nadzorom točke ii. odjeljka 2. Priloga III.;
   budući da su mjere utvrđene u ovoj Odluci u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Proizvodi utvrđeni u Prilogu I. dobit će potvrdu o sukladnosti postupkom kojim se, uz nadzorni sustav tvorničke proizvodnje kojim upravlja proizvođač, u ocjenu i nadzor proizvodnje ili samog proizvoda uključuje ovlašteno certifikacijsko tijelo.
   Članak 2.
   Postupak za potvrđivanje sukladnosti, kako je utvrđeno u Prilogu II., bit će dan u nalozima za usklađene norme.
   Članak 3.
   Ova je Odluka upućena državama članicama.

      Sastavljeno u Bruxellesu 24. lipnja 1996.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.
   UREĐAJI ZA OTKRIVANJE I DOJAVU POŽARA, UČVRŠĆENA PROTUPOŽARNA OPREMA, OPREMA ZA NADZOR VATRE I DIMA TE ZA SPREČAVANJE EKSPLOZIJA

               —

               Oprema sustava za otkrivanje i dojavu požara: kombinirana oprema sustava za otkrivanje i dojavu požara, oprema sustava za otkrivanje požara, oprema sustava za dojavu požara, oprema sustava za objavljivanje požara.

               —

               Sastavni dijelovi sustava za otkrivanje i dojavu požara: detektori dima, vrućine i plamena, nadzorne i signalne naprave, naprave za prijenos i usmjeravanje alarma, izolatori protiv kratkog spoja, alarmne naprave, električni napajači, naprave za ulaz i izlaz, ručni dojavljivači.

               —

               Kompletni dimni detektori/alarmi.

               —

               Oprema sustava za suzbijanje i gašenje požara: cijevni sustavi za prvu pomoć, suhi i mokri protupožarni hidrantni sustavi, oprema sustava prskalica i raspršivača vode, oprema sustava za gašenje pjenom, oprema sustava za gašenje suhim prahom, oprema sustava za gašenje plinom (uključujući sustave za gašenje plinom CO2).

               —

               Sastavni dijelovi sustava za suzbijanje i gašenje požara: požarni hidranti, detektori/prekidači za protok vode, detektori/prekidači tlaka, priključni ventili, otvori i remenja, protupožarne pumpe i pumpni setovi, štrcala/prskalice/izljevi.

               —

               Oprema sustava za sprečavanje eksplozija.

               —

               Sastavni dijelovi sustava za sprečavanje eksplozija: detektori, naprave za obustavljanje, detektori eksplozije, proizvodi za ublaživanje eksplozije.

               —

               Instalacijska oprema za nadzor vatre i dima: oprema ventilacijskih sustava za ispuštanje dima i vrućine, oprema sustava za diferenciranje tlaka.

               —

               Sastavni dijelovi instalacijske opreme za nadzor vatre i dima: dimne zavjese, prigušivači, cjevčice, električni ventilatori, prirodni ventilatori, nadzorne ploče, nadzorne ploče za iznenadnu opasnost, električni napajači.

         PRILOG II.
   OBITELJ PROIZVODA
   UREĐAJI ZA OTKRIVANJE I DOJAVU POŽARA, UČVRŠĆENA PROTUPOŽARNA OPREMA, OPREMA ZA NADZOR VATRE I DIMA TE ZA SPREČAVANJE EKSPLOZIJA (1/1)

      Sustavi za potvrđivanje sukladnosti

   Za dolje navedeni(-e) proizvod(e) i njegovu (njihovu) određenu upotrebu(-e), Europski odbor za normizaciju/Europski odbor za elektrotehničku normizaciju (CEN/Cenelec) mora odrediti sljedeći(-e) sustav(e) za potvrđivanje sukladnosti u relevantnom harmoniziranom standardu(-ima):

               Proizvod(i)

               Određena upotreba(-e)

               Razina(-e) ili klasa(-e)
               (Otpornost na vatru) (1)

               Sustav(i) za potvrđivanje sukladnosti

                  Instalacijska oprema

               Sigurnost od požara

               1 (2)

                  Otkrivanje i dojava požara

               Kombinirana oprema sustava za otkrivanje i dojavu požara

               —

               Oprema sustava za otkrivanje požara

               —

               Oprema sustava za dojavu požara

               —

               Oprema sustava za objavljivanje požara

               —

                  Suzbijanje i gašenje požara

               Cijevni sustavi za prvu pomoć

               —

               Suhi i mokri protupožarni hidrantni sustavi

               —

               Oprema sustava prskalica i raspršivača vode

               —

               Oprema sustava za gašenje pjenom

               —

               Oprema sustava za gašenje suhim prahom

               —

               Oprema sustava za gašenje plinom (uključujući sustave za gašenje plinom CO2)

               —

                  Sprečavanje eksplozija

               Oprema sustava za sprečavanje eksplozija

               —

                  Instalacijska oprema za nadzor vatre i dima

               Oprema ventilacijskih sustava za ispuštanje dima i vrućine

               —

               Oprema sustava za diferenciranje tlaka

               —

               Kompletni dimni detektori/alarmi

               —

                  Sastavni dijelovi

               Sigurnost od požara

               1

                  Otkrivanje i dojava požara

               Detektori dima, vrućine i plamena

               —

               Nadzorne i signalne naprave

               —

               Naprave za prijenos i usmjeravanje alarma

               —

               Izolatori protiv kratkog spoja

               —

               Alarmne naprave

               —

               Električni napajači

               —

               Naprave za ulaz i izlaz

               —

               Ručni dojavljivači

               —

                  Suzbijanje i gašenje požara

               Požarni hidranti

               —

               Detektori/prekidači za protok vode

               —

               Detektori/prekidači tlaka

               —

               Priključni ventili

               —

               Otvori i remenja

               —

               Protupožarne pumpe i pumpni setovi

               —

               Štrcala/prskalice/izljevi

               —

                  Sprečavanje eksplozija

               Detektori

               —

               Naprave za obustavljanje

               —

               Detektori eksplozije

               —

               Proizvodi za ublaživanje eksplozije

               —

                  Nadzor vatre i dima

               Dimne zavjese

               —

               Prigušivači

               vidjeti DI2

               Cjevčice

               vidjeti DI2

               Električni ventilatori

               —

               Prirodni ventilatori

               —

               Nadzorne ploče i nadzorne ploče za iznenadnu opasnost

               —

               Električni napajači

               —

         Specifikacija sustava mora biti takva da se on može provesti čak i tamo gdje izvedba ne treba biti utvrđena za određeno svojstvo, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. interpretativnih dokumenata). U takvim slučajevima proizvođaču ne smije biti nametnuta provjera takvog svojstva ako on ne želi deklarirati izvedbu proizvoda u tom pogledu.

      (1)  Vidjeti odredbe u interpretativnom dokumentu br. 2. i/ili „Dopuni nalozima s obzirom na otpornost na vatru”.

      (2)  Sustav 1.: vidjeti Prilog III. odjeljka 2. točke i. Direktive 89/106/EEZ, bez revizije i testiranja uzoraka.


title: Odluka br. 541/2014/EU Europskog parlamenta i Vijeća od 16. travnja 2014. o uspostavi Okvira potpore za nadzor i praćenje u svemiru

text:
               27.5.2014

               HR

               Službeni list Europske unije

               L 158/227

         ODLUKA br. 541/2014/EU EUROPSKOG PARLAMENTA I VIJEĆA
   od 16. travnja 2014.
   o uspostavi Okvira potpore za nadzor i praćenje u svemiru
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 189. stavak 2.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s redovnim zakonodavnim postupkom (2),
   budući da:

               (1)

               U svojoj Komunikaciji od 4. travnja 2011. naslovljenoj „Prema svemirskoj strategiji za Europsku uniju koja koristi njezinim građanima” Komisija je istaknula da je podijeljena nadležnost u području svemira koja je Uniji dodijeljena na temelju Ugovora o funkcioniranju Europske unije (UFEU),u uskoj vezi s osnaženim partnerstvom s državama članicama. Komisija je također naglasila da se sve nove mjere moraju temeljiti na postojećim resursima i na zajedničkom utvrđivanju gdje su potrebni novi resursi.

               (2)

               U svojoj Rezoluciji od 26. rujna 2008., naslovljenoj „Daljnji razvoj europske svemirske politike” (3), Vijeće je podsjetilo da su svemirska sredstva postala neophodna za naše gospodarstvo te da se mora osigurati njihova sigurnost. Istaknuto je „da Europa […] treba razviti europske mogućnosti za praćenje i nadzor svoje svemirske infrastrukture i svemirskog otpada, u početku s postojećim nacionalnim i europskim sredstvima, koristeći se odnosima koji se mogu uspostaviti s drugim partnerskim nacijama i njihovim mogućnostima”.

               (3)

               U svojoj Rezoluciji od 25. studenog 2010. naslovljenoj „Globalni izazovi: potpuna iskoristivost europskih svemirskih sustava”, Vijeće je prepoznalo potrebu da buduća sposobnost svijesti o situaciji u svemiru („SSA”) bude aktivnost na europskoj razini s ciljem razvoja i korištenja postojećih nacionalnih i europskih civilnih i vojnih sredstava te je pozvalo Komisiju i Vijeće da predlože program upravljanja i podatkovnu politiku koji će državama članicama omogućiti da doprinesu svojim odgovarajućim nacionalnim mogućnostima u skladu s mjerodavnim zahtjevima i propisima o sigurnosti. Nadalje je pozvalo „sve europske institucionalne subjekte da ispitaju odgovarajuće mjere” koje bi se nadovezale na utvrđene civilne i vojne zahtjeve, iskoristile odgovarajuća sredstva u skladu s mjerodavnim sigurnosnim zahtjevima i iskoristile postignuća pripremnog programa svijesti o situaciji u svemiru Europske svemirske agencije (ESA).

               (4)

               U Zaključcima Vijeća od 31. svibnja 2011. o Komunikaciji Komisije „Prema svemirskoj strategiji za Europsku uniju koja koristi njezinim građanima” i rezolucijom Vijeća od 6. prosinca 2011. naslovljenom „Smjernice o dodanoj vrijednosti i koristi svemira za sigurnost europskih građana” (4) ponovljena je „potreba za učinkovitom sposobnošću svijesti o situaciji u svemiru kao aktivnosti na europskoj razini”, pozivajući Uniju na „najširu moguću uporabu sredstava, znanja i vještina koje u državama članicama već postoje ili su u razvoju, na europskoj razini i, prema potrebi, na međunarodnoj razini”. Prepoznajući dvojaku narav uporabe takvog sustava i uzimajući u obzir njegovu posebnu sigurnosnu dimenziju, Vijeće je pozvalo Komisiju i Europsku službu za vanjsko djelovanje (ESVD), u uskoj suradnji s ESA-om i državama članicama koje posjeduju takva sredstva i imaju kapacitete te u suradnji sa svim uključenim subjektima iznesu prijedloge za punu iskoristivost i izgradnju tih sredstava i kapaciteta radi razvoja sposobnosti svijesti o situaciji u svemiru kao aktivnosti na europskoj razini, te da u tom kontekstu utvrdi odgovarajuću upravljačku i podatkovnu politiku vodeći računa o visokoj osjetljivosti podataka SSA-a.

               (5)

               Općenito se smatra da SSA obuhvaća tri glavna područja: nadzor i praćenje u svemiru (SST), praćenje i prognozu vremenskih prilika u svemiru te objekte u blizini Zemlje. Cilj je aktivnosti u tim područjima zaštita infrastruktura u svemiru i iz svemira. Ova bi Odluka, koja se odnosi na SST, trebala poticati sinergiju među tim područjima.

               (6)

               Kako bi smanjila rizik od sudara, Unija će također nastojati uspostaviti sinergiju s inicijativama za uklanjanje svemirskog otpada i mjerama za njegovu neutralizaciju, poput onih koje je razvila Europska svemirska agencija (ESA).

               (7)

               Svemirski otpad postao je opasna prijetnja sigurnosti, zaštiti i održivosti svemirskih aktivnosti. Stoga bi trebalo uspostaviti okvir potpore za SST, s ciljem podupiranja uspostave i pružanja usluga koje se sastoje od praćenja i utvrđivanja lokacije svemirskih objekata radi sprečavanja oštećivanja svemirskih letjelica zbog sudara i širenja svemirskog otpada te s ciljem predviđanja putanja i putova povratka, kako bi se vladinim službama i službama civilne zaštite pružile najbolje informacije u slučaju nekontroliranog povratka svemirskih letjelica ili njihova svemirskog otpada u Zemljinu atmosferu.

               (8)

               Okvir potpore za SST trebao bi doprinijeti osiguranju dugoročne dostupnosti europskih i nacionalnih svemirskih infrastruktura, uređaja i usluga koje su ključne za sigurnost i zaštitu europskih gospodarstava, društava i građana.

               (9)

               Svi javni i privatni operateri infrastruktura u svemiru koristit će se uslugama SST-a, uključujući Uniju, s obzirom na nadležnost Unije za svemirske programe Unije, osobito europskih programa satelitske navigacije Galileo i EGNOS koji su uspostavljeni Uredbom (EU) br. 1285/2013 Europskog parlamenta i Vijeća (5), kao i programa Copernicus uspostavljenog Uredbom (EU) br. 377/2014 Europskog parlamenta i Vijeća (6). Rana upozorenja o nekontroliranom povratku i procjena o vremenu i području udara također će biti korisni nacionalnim javnim tijelima koja se bave civilnom zaštitom. Osim toga, te usluge mogle bi biti zanimljive i drugim korisnicima, primjerice privatnim osiguravateljima za procjenu mogućih obveza uslijed sudara tijekom životnog vijeka satelita. Uz to bi dugoročno trebalo predvidjeti stvaranje javno dostupne, višekratne usluge javnog informiranja o dijelovima svemirskih objekata koji kruže oko Zemlje.

               (10)

               Usluge SST-a trebale bi biti dopuna istraživačkim aktivnostima povezanima sa zaštitom infrastrukture u svemiru koje se provode u sklopu programa Obzor 2020., utemeljenog Uredbom (EU) br. 1291/2013 Europskog parlamenta i Vijeća (7), u sklopu vodećih svemirskih programa Unije, Copernicus i Galileo, inicijative Digitalna agenda, iz Komunikacije Komisije od 26. kolovoza 2010. naslovljene „Digitalna agenda za Europu”, u sklopu drugih telekomunikacijskih infrastruktura koje pomažu ostvarenju informacijskog društva, inicijativa koje se odnose na sigurnost te kroz aktivnosti ESA-e.

               (11)

               Okvir potpore za SST trebao bi doprinijeti osiguranju miroljubivog korištenja i istraživanja svemira.

               (12)

               Okvir potpore za SST u obzir bi trebao uzeti suradnju s međunarodnim partnerima, osobito sa Sjedinjenim Američkim Državama, međunarodnim organizacijama i ostalim trećim strankama posebno radi izbjegavanja sudara u svemiru i suzbijanja širenja svemirskog otpada. Osim toga, također bi trebao biti dopuna postojećim mjerama ublažavanja, kao što su smjernice Ujedinjenih naroda o smanjenju svemirskog otpada ili druge inicijative, s ciljem osiguranja sigurnosti, zaštite i održivosti svemirskih aktivnosti. Također bi trebao biti u skladu s prijedlogom Unije o međunarodnom kodeksu ponašanja o aktivnostima u svemiru.

               (13)

               Okvir potpore za SST trebao bi se sastojati od umrežavanja i uporabe nacionalnih sredstava SST-a za pružanje usluga SST-a. Nakon što se to postigne, trebalo bi podržati razvoj novih ili unapređenje postojećih senzora kojima upravljaju države članice.

               (14)

               Komisija i konzorcij SST-a uspostavljen ovom Odlukom, u uskoj suradnji s ESA-om i drugim zainteresiranim stranama, trebali bi nastaviti voditi tehničke dijaloge o SST-u sa strateškim partnerima, u skladu sa svojim nadležnostima.

               (15)

               Podržanim radnim dokumentom osoblja Komisije „Europski zahtjevi o svijesti o situaciji u svemiru za civilne i vojne korisnike na visokoj razini” utvrđeni su zahtjevi civilnih i vojnih korisnika SSA-a. Usluge SST-a trebalo bi pružati na temelju zahtjeva civilnih korisnika. Isključivo vojne svrhe ne bi trebale biti obuhvaćene ovom Odlukom. Komisija bi trebala osigurati mehanizam kojim će se redovito revidirati i ažurirati zahtjevi korisnika, prema potrebi, uz sudjelovanje predstavnika zajednice korisnika. U tu bi svrhu trebala nastaviti voditi potrebne dijaloge s relevantnim akterima kao što su Europska obrambena agencija i Europska svemirska agencija (ESA).

               (16)

               Odvijanje usluga SST-a trebalo bi se temeljiti na partnerstvu Unije i država članica i koristiti postojeća i buduća nacionalna stručna znanja i sredstva, uključujući i ona koja su razvijena u sklopu ESA-e. Države članice trebale bi zadržati vlasništvo i kontrolu nad svojim sredstvima te bi trebale ostati odgovorne za njihov rad, održavanje i obnavljanje. Okvir potpore za SST ne bi trebao pružati financijsku potporu za razvoj novih senzora SST-a. Ako se ukaže potreba za novim senzorima kako bi se udovoljilo zahtjevima korisnika, rješenje bi se, prema potrebi, moglo tražiti ili na nacionalnoj razini ili kroz europske programe za istraživanje i razvoj. Komisija i države članice bi trebale poticati i olakšati sudjelovanje što većeg broja država članica okviru potpore za SST, pod uvjetom da udovoljavaju svim kriterijima sudjelovanja.

               (17)

               Satelitski centar Europske unije (SATCEN), agencija Unije osnovana Zajedničkom akcijom Vijeća 2001/555/ZVSP (8) koja civilnim i vojnim korisnicima pruža usluge i proizvode povezane s geoprostornim podacima različitih razina tajnosti, mogla bi doprinijeti pružanju usluga SST-a. Njegova stručnost postupanja s povjerljivim informacijama u sigurnoj okolini te njegove bliske institucionalne veze s državama članicama prednosti su koje olakšavaju rukovanje uslugama SST-a i njihovim izvršavanjem. Preduvjet da SATCEN igra ulogu u okviru potpore za SST izmjena je te Zajedničke akcije kojom trenutačno nije predviđeno djelovanje SATEN-a u području SST-a. Komisija bi, prema potrebi, trebala surađivati s ESVD-om, s obzirom na njegovu ulogu podrške Visokom predstavniku Unije za vanjske poslove i sigurnosnu politiku u davanju operativnih smjernica SATCEN-u.

               (18)

               Precizne informacije o naravi, detaljima i položaju određenih svemirskih objekata mogu utjecati na sigurnost Unije i njezinih država članica i trećih zemalja. Države članice, prema potrebi i putem Odbora za sigurnost Vijeća (Odbor za sigurnost), trebale bi voditi računa o adekvatnim sigurnosnim pitanjima i pri uspostavi i radu mreže odgovarajućih kapaciteta, uključujući senzore za praćenje i nadzor u svemiru, kapacitetima obrade i analize podataka SST-a i pružanja usluga SST-a. Stoga je u ovoj Odluci potrebno utvrditi opće odredbe o uporabi i sigurnoj razmjeni informacija o SST-u između država članica i primatelja usluga SST-a te, kada je to potrebno, SATCEN-a. Nadalje, Komisija, ESVD i države članice trebali bi odrediti koordinacijske mehanizme potrebne za rješavanje pitanja sigurnosti okvira potpore za SST.

               (19)

               Sudjelujuće države članice trebale bi biti odgovorne za pregovore i provedbu odredaba o u podatcima o SST-u te o uporabi i razmjeni informacija o SST-u. Odredbe o uporabi podataka o SST-u te o uporabi i razmjeni informacija o SST-u utvrđene u ovoj Odluci i u sporazumu između sudjelujućih država i, prema potrebi, SATCEN-a trebaju uzeti u obzir podržane preporuke o sigurnosti podataka o SST-u.

               (20)

               Zbog potencijalne osjetljivosti podataka SST-a suradnja se mora temeljiti na učinkovitosti i povjerenju, što uključuje i način obrade i analize podataka SST-a. Tom cilju trebalo bi pridonijeti potencijalno korištenje softvera otvorenog koda koji ovlaštenim pružateljima podataka SST-a omogućava siguran pristup izvornom kodu radi operativnih izmjena i poboljšanja.

               (21)

               Odbor za sigurnost preporučio je stvaranje strukture upravljanja rizikom kako bi osigurao da se pri provedbi okvira potpore za SST na odgovarajući način u obzir uzimaju pitanja sigurnosti podataka. U tu bi svrhu sudjelujuće države članice i, prema potrebi, SATCEN trebali uspostaviti odgovarajuće strukture i postupke za upravljanje rizikom, uzimajući u obzir preporuke Odbora za sigurnost.

               (22)

               Kako bi se osigurali jednaki uvjeti za provedbu ove Odluke, provedbene ovlasti trebalo bi dodijeliti Komisiji. Te bi se ovlasti trebale izvršavati u skladu s Uredbom (EU) br. 182/2011 Europskog parlamenta i Vijeća (9).

               (23)

               S obzirom na to da ciljeve ove Odluke, osobito pružanje potpore mjerama za uspostavu i rad mreže senzora, uspostavu kapaciteta za obradu i analizu podataka o SST-u te uspostavu i djelovanje usluga SST-a, ne mogu dostatno ostvariti države članice same jer bi pružanje takvih usluga od strane konzorcija sudjelujućih država članica koristilo Uniji, pogotovo kao značajnom vlasniku svemirskih sredstava, nego se zbog opsega ove Odluke oni na bolji način mogu ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Odluka ne prelazi ono što je potrebno za ostvarivanje tih ciljeva.

               (24)

               Ciljevi ove Odluke slični su ciljevima programa uspostavljenih: Uredbom (EU) br. 1285/2013, u njezinom članku 1., članku 3. točkama (c) i (d) i članku 4.; Odlukom Vijeća 2013/743/EU (10), u njezinom članku 2. stavku 2. točkama (b) i (c), Prilogu I. dijelu II. točki 1.6.2. podtočki (d) i Prilogu I. dijelu III. točkama 7.5. i 7.8.; Uredbom (EU) br. 377/2014, u njezinom članku 8. stavku 2. točki (b), kojom se dodjeljuje iznos do 26,5 milijuna EUR u tekućim cijenama. Ukupna financijska sredstva potrebna za provedbu ciljeva okvira potpore za SST, posebno umrežavanje postojećih sredstava, procjenjuju se na 70 milijuna EUR. Uzimajući u obzir sličnost ciljeva ove Odluke i ciljeva gore navedenih programa, aktivnosti uspostavljene ovom Odlukom mogle bi se financirati iz tih programa, u potpunoj sukladnosti s njihovim temeljnim aktom.

               (25)

               Za osiguravanje prihvatljive razine europske autonomije u području aktivnosti SST-a možda će biti potrebno usvojiti temeljni akt u smislu Uredbe (EU, Euratom) br. 966/2012 Europskog parlamenta i Vijeća (11) za STT. Ta bi se mogućnost trebala ispitati u kontekstu srednjoročne revizije tekućeg višegodišnjeg financijskog okvira.

               (26)

               Prepoznajući da je SSA područje osjetljive prirode, rad senzora i obrada podataka potrebnih za pružanje usluga SST-a trebali bi ostati u nadležnosti sudjelujućih država članica. Nacionalna sredstva SST-a ostat će u sklopu nadležnosti država članica koje su odgovorne za njihovu kontrolu i rad,

         DONIJELI SU OVU ODLUKU:
   Članak 1.
   Uspostava okvira
   Ovom se Odlukom uspostavlja okvir potpore za nadzor i praćenje u svemiru (SST).
   Članak 2.
   Definicije
   Za potrebe ove Odluke primjenjuju se sljedeće definicije:

               1.

               „svemirski objekt” znači svaki predmet u svemiru koji je napravio čovjek;

               2.

               „svemirska letjelica” znači svaki svemirski objekt koji služi određenoj svrsi, uključujući aktivne umjetne satelite i više stupnjeve lansirnih sustava;

               3.

               „svemirski otpad” znači svaki svemirski objekt, uključujući svemirske letjelice ili njihove fragmente i dijelove koji su u Zemljinoj orbiti ili ponovno ulaze u Zemljinu atmosferu, koji su izvan funkcije ili koji više ne služe nikakvoj određenoj svrsi, uključujući dijelove raketa ili umjetnih satelita ili neaktivne umjetne satelite;

               4.

               „senzor SST-a” znači uređaj ili kombinaciju uređaja, kao što su radari postavljeni na Zemlji ili u svemiru te teleskopi, koji mogu mjeriti fizičke parametre povezane sa svemirskim objektima, kao što su veličina, položaj i brzina;

               5.

               „podaci SST-a” znači fizički parametri svemirskih objekata koje su prikupili senzori SST-a ili orbitalni parametri svemirskih objekata izvedeni iz promatranja tih senzora;

               6.

               „informacije SST -a” znači obrađeni podaci SST-a koji su učinjeni razumljivima njihovom primatelju.

         Članak 3.
   Ciljevi okvira potpore za SST
   1.   Opći cilj okvira potpore za SST doprinos je osiguranju dugoročne dostupnosti europskih i nacionalne svemirske infrastrukture, sredstava i usluga koji su ključni za sigurnost i zaštitu europskih gospodarstava, društava i građana.
   2.   Posebni ciljevi okvira potpore za SST jesu:

               (a)

               procjena i smanjenje rizika kod orbitalnih operacija europskih svemirskih letjelica povezanih sa sudarima te omogućavanje operatorima svemirskih letjelica da učinkovitije planiraju i provode mjere ublažavanja;

               (b)

               smanjenje rizika povezanih s lansiranjem europskih svemirskih letjelica;

               (c)

               motrenje nekontroliranog povratka svemirskih letjelica ili njihova otpada u Zemljinu atmosferu te osiguranje točnijih i učinkovitijih ranih upozorenja s ciljem smanjenja moguće opasnosti za sigurnost i zdravlje europskih građana te ublažavanja potencijalne štete na zemaljskoj infrastrukturi;

               (d)

               suzbijanje širenja svemirskog otpada.

         Članak 4.
   Aktivnosti koje podupire okvir potpore za SST
   1.   Radi postizanja ciljeva iz članka 3., okvir potpore za SST podržavat će sljedeće aktivnosti čiji je cilj uspostava kapaciteta za nadzor i praćenje u svemiru na europskoj razini i koji će Europskoj uniji pružiti odgovarajuću razinu samostalnosti:

               (a)

               uspostava i rad senzorske funkcije koja se sastoji od mreže zemaljskih i/ili svemirskih senzora država članica, uključujući nacionalne senzore koje je razvila ESA, za snimanje i praćenje svemirskih objekata i stvaranje s time povezane baze podataka;

               (b)

               uspostava i rad procesne funkcije radi obrade i analize podataka SST-a na nacionalnoj razini radi stvaranja informacija i usluga SST-a koje se prosljeđuju funkciji za pružanje usluga SST-a;

               (c)

               uspostava funkcije za pružanje usluga SST-a kako su definirane u članku 5. stavku 1. subjektima navedenima u članku 5. stavku 2.

         2.   Okvir potpore za SST ne obuhvaća razvoj novih senzora SST-a.
   Članak 5.
   Usluge SST-a
   1.   Usluge SST-a iz članka 4. civilne su prirode. One obuhvaćaju sljedeće usluge:

               (a)

               procjenu rizika od sudara svemirskih letjelica ili svemirskih letjelica i svemirskog otpada te dojavu upozorenja o izbjegavanju sudara tijekom sljedećih faza misija svemirskih letjelica: lansiranja, ulaska u orbitu, rada u orbiti te uklanjanja;

               (b)

               otkrivanje i utvrđivanje karakteristika fragmenata, raspada ili sudara u orbiti;

               (c)

               procjena rizika od nekontroliranog povratka svemirskih objekata ili svemirskog otpada u Zemljinu atmosferu, generiranje povezanih informacija, uključujući predviđanja o vremenu i vjerojatnom mjestu mogućeg udara.

         2.   Usluge SST-a pružaju se:

               (a)

               svim državama članicama;

               (b)

               Vijeću;

               (c)

               Komisiji;

               (d)

               ESVD-u;

               (e)

               javnim i privatnim vlasnicima i operatorima svemirskih letjelica;

               (f)

               javnim tijelima koja se bave civilnom zaštitom.

         Usluge SST-a pružaju se u skladu s odredbama o uporabi i razmjeni podataka i informacija SST-a utvrđenima u članku 9.
   3.   Sudjelujuće države članice, Komisija ni, gdje je to relevantno, SATCEN ne smatraju se odgovornima:

               (a)

               za moguću štetu koja nastane zbog izostanka ili prekida pružanja usluga SST-a;

               (b)

               za kašnjenja u pružanju usluga SST-a;

               (c)

               za netočnosti informacija dobivenih putem usluga SST-a; ni

               (d)

               za djelovanje poduzeto kao odgovor na pružene usluge SST-a.

         Članak 6.
   Uloga Komisije
   1.   Komisija:

               (a)

               upravlja okvirom potpore za SST i osigurava njegovu provedbu;

               (b)

               poduzima mjere potrebne za utvrđivanje, nadzor, ublažavanje i praćenje rizika povezanih s okvirom potpore za SST;

               (c)

               prema potrebi osigurava dopune zahtjeva korisnika SST-a;

               (d)

               definira opće smjernice za upravljanje okvirom potpore za SST, posebno radi olakšavanja osnivanja i funkcioniranja konzorcija iz članka 7. stavka 3.;

               (e)

               olakšava što šire sudjelovanje država članica, kad god je to moguće, u skladu s člankom 7.

         2.   Komisija donosi provedbene akte kojima se utvrđuju koordinacijski plan i odgovarajuće tehničke mjere za aktivnosti okvira potpore za SST. Ti se provedbeni akti donose u skladu s postupkom ispitivanja iz članka 12. stavka 2.
   3.   Komisija Europskom parlamentu i Vijeću pravovremeno prosljeđuje sve relevantne informacije o provedbi okvira potpore za SST, posebno radi osiguravanja transparentnosti i jasnoće u vezi s:

               (a)

               indikativnim postignućima i različitim izvorima financiranja Unije;

               (b)

               sudjelovanjem u okviru potpore za SST i aktivnostima koje su njime podržane;

               (c)

               unapređenjem umrežavanja sredstava SST-a država članica i pružanja usluga SST-a;

               (d)

               razmjenom i uporabom informacija o SST-u.

         Članak 7.
   Sudjelovanje država članica
   1.   Države članice koje žele sudjelovati u provedbi aktivnosti iz članka 4. predaju Komisiji zahtjev kojim pokazuju da udovoljavaju sljedećim kriterijima:

               (a)

               vlasništvo ili pristup:

                           i.

                           odgovarajućim senzorima SST-a, koji su im na raspolaganju ili su u fazi razvoja, i tehničkim i ljudskim resursima za upravljanje njima; ili

                           ii.

                           odgovarajućim kapacitetima za operativnu analizu i obradu podataka posebno oblikovane za SST;

               (b)

               uspostava plana akcije za provedbu aktivnosti iz članka 4., uključujući modalitete suradnje s drugim državama članicama.

         2.   Komisija donosi provedbene akte o postupcima podnošenja zahtjeva i o sukladnosti država članica s kriterijima iz stavka 1. Ti se provedbeni akti donose u skladu s postupkom ispitivanja iz članka 12. stavka 2.
   3.   Sve države članice koje udovoljavaju kriterijima iz stavka 1. imenuju nacionalni subjekt koji ih zastupa. Imenovani nacionalni subjekti osnivaju konzorcij i zaključuju sporazum iz članka 10.
   4.   Komisija objavljuje i dopunjuje popis sudjelujućih država članica na svojoj internetskoj stranici.
   5.   Sudjelujuće države članice odgovorne su za rad senzora, obradu podataka i provedbu podatkovne politike. Sredstva sudjelujućih država članica u potpunosti ostaju pod nacionalnom kontrolom.
   Članak 8.
   Uloga Satelitskog centra Europske unije
   Satelitski centar Europske unije (SATCEN) može surađivati s konzorcijem osnovanim na temelju članka 7. stavka 3. U tom slučaju sklapa sve potrebne sporazume sa sudjelujućim državama članicama.
   Članak 9.
   Podaci SST-a i informacije SST-a
   Uporaba i razmjena informacija SST-a koje konzorcij objavi te uporaba podataka SST-a u kontekstu okvira potpore za SST u svrhu provedbe aktivnosti iz članka 4. podliježu sljedećim pravilima:

               (a)

               sprečavanje neovlaštenog otkrivanja podataka i informacija, ali omogućavanje učinkovitog djelovanja i maksimiziranje uporabe dobivenih informacija;

               (b)

               osiguravanje sigurnosti podataka SST-a;

               (c)

               informacije i usluge SST-a primateljima usluga SST-a definiranima člankom 5. stavkom 2. na raspolaganje se stavljaju na temelju načela nužnosti njihova saznanja, u skladu s uputama i pravilima sigurnosti subjekta koji je izvor informacija i vlasnika predmetnoga svemirskog objekta.

         Članak 10.
   Koordinacija operativnih aktivnosti
   Imenovani nacionalni subjekti koji tvore konzorcij iz članka 7. stavka 3. sklapaju sporazum kojim se utvrđuju pravila i mehanizmi za njihovu suradnju pri provedbi aktivnosti iz članka 4. Taj sporazum posebno mora obuhvaćati odredbe o:

               (a)

               uporabi i razmjeni informacija SST-a uzimajući u obzir podržane preporuke „Podatkovne politike o svijesti o situaciji u svemiru – preporuke o sigurnosnim aspektima”;

               (b)

               uspostavi strukture za upravljanje rizikom radi osiguranja provedbe odredaba o uporabi i sigurnoj razmjeni podataka SST-a i informacija SST-a;

               (c)

               suradnji sa SATCEN-om s ciljem provedbe aktivnosti iz članka 4. stavka 1. točke (c).

         Članak 11.
   Praćenje i ocjena
   1.   Komisija prati provedbu okvira potpore za SST.
   2.   Do 1. srpnja 2018. Komisija mora Europskom parlamentu i Vijeću proslijediti izvješće o provedbi okvira potpore za SST koje se odnosi na postizanje ciljeva ove Odluke, s obzirom na rezultate i učinke, učinkovitost uporabe resursa i europsku dodanu vrijednost.
   Uz izvještaj se mogu priložiti prijedlozi izmjena, ako je potrebno, uključujući mogućnost donošenja temeljnog akta u smislu Uredbe (EU, Euratom) br. 966/2012 za STT.
   Članak 12.
   Postupak odbora
   1.   Komisiji pomaže odbor. Taj je odbor odbor u smislu Uredbe (EU) br. 182/2011.
   2.   Kod upućivanja na ovaj članak primjenjuje se članak 5. Uredbe (EU) br. 182/2011.
   Članak 13.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.
   Članak 14.
   Ova je Odluka upućena državama članicama.

      Sastavljeno u Strasbourgu 16. travnja 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         D. KOURKOULAS

      (1)  SL C 327, 12.11.2013., str. 38.

      (2)  Stajalište Europskog parlamenta od 2. travnja 2014. (još nije objavljeno u Službenom listu) i Odluka Vijeća od 14. travnja 2014.

      (3)  SL C 268, 23.10.2008., str. 1.

      (4)  SL C 377, 23.12.2011., str. 1.

      (5)  Uredba (EU) br. 1285/2013 Europskog parlamenta i Vijeća od 11. prosinca 2013. o provedbi i uporabi europskih sustava za satelitsku navigaciju i stavljanju izvan snage Uredbe Vijeća (EZ) br. 876/2002 i Uredbe (EZ) br. 683/2008 Europskog parlamenta i Vijeća (SL L 347, 20.12.2013., str. 1.).

      (6)  Uredba (EU) br. 377/2014 Europskog parlamenta i Vijeća od 3. travnja 2014. o uspostavi programa Copernicus i o stavljanju izvan snage Uredbe (EZ) br. 911/2010 (SL L 122, 24.4.2014., str. 44.).

      (7)  Uredba (EU) br. 1291/2013 Europskog parlamenta i Vijeća od 11. prosinca 2013. o osnivanju Okvirnog programa za istraživanja i inovacije Obzor 2020. (2014.–2020.) i o stavljanju izvan snage Odluke br. 1982/2006/EZ (SL L 347, 20.12.2013., str. 104.).

      (8)  2001/555/ZVSP: Zajednička akcija Vijeća od 20. srpnja 2001. o osnivanju Satelitskog centra Europske unije (SL L 200, 25.7.2001., str. 5.).

      (9)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).

      (10)  Odluka Vijeća 2013/743/EU od 3. prosinca 2013. o osnivanju Posebnog programa za provedbu Okvirnog programa za istraživanje i inovacije Obzor 2020. (2014.–2020.) i o stavljanju izvan snage odluka 2006/971/EZ, 2006/972/EZ, 2006/973/EZ, 2006/974/EZ i 2006/975/EZ (SL L 347, 20.12.2013., str. 965.).

      (11)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).


Odluka Komisije od 09/12/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7081 - CENTERBRIDGE PARTNERS / CORSAIR CAPITAL / ROYAL BANK OF SCOTLAND GROUP) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 21/02/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8369 - KKR / HITACHI KOKI) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)